Keresztény Értelmiségiek Szövetsége

Jászberényi Csoportja

5100 Jászberény

Szentháromság tér 3.

Tel: 57 410 323; 57 412 167

E-mail: vargademe@gmail.com; subadoktor2@gmail.com

www.keszjaszbereny.hu

Taglétszám: 88 fő

**Vezetőség:**

Elnök: Vargáné Deme Katalin szociálpedagógus

Titkár: Dr. Suba Györgyné népművelő

Pénztáros: Vidovich Lászlóné tanár

Küldött: Besenyi Vendel agrármérnök

Pótküldött: Egressy András gépjármű oktató

**Helyi tisztségviselők:**

Örökös tiszteletbeli elnök: Dr. Suba György orvos

Alelnök: Szabó Jánosné könyvtáros

**2016. évi programterv**

**Szent Márton (316−397) éve**

**Irgalmasság Rendkívüli Szentéve**

A KÉSZ csoportban 15 év után változás történt a vezetésben. Az új vezetőség, tekintettel a közösség életét megalapozó tevékenységére, a megkezdett úton kíván továbbhaladni. Szakrális, kulturális területen, színvonalát, tartalmát, lelkiségét megőrizve, de nem kizárva a változtatás lehetőségét kívánja a missziós tevékenységét folytatni.

Szükségesnek tartja továbbra is a tervszerűséget, pontosságot, a kiszámíthatóságot, ez vonatkozik a működés minden területére.

Az átállás nyilvánvalóan csak fokozatosan történhet, hiszen számos nagyszerű, évenként ismétlődő program elhagyása nem lenne szerencsés.

A csoport tevékenységéhez szükséges anyagi feltételek megteremtése eddig sem volt könnyű feladat. Szükséges a pályázati lehetőségek, a források körének bővítése, de a korábbiak megtartása legalább olyan fontos. Ezekben az elmúlt 15 év alatt nem sok változás történt. Újabb lehetőségeket nem sikerült találni az utóbbi években sem.

A tisztségviselők közötti feladatok megosztása folyamatban van. A tisztségviselők mellett szükség van a tagság széles körének a bevonására.

Alapvető fontosságú az egyházközségekkel, a plébánosokkal, különösen a Nagyboldogasszony-főplébánia plébánosával a gyümölcsöző együttműködés. A plébániák mellett működő keresztény civil közösségekkel, azok vezetőivel eddig is együttműködött, reméljük ezután is folytatódik a közös munka.

Jászberény Város Önkormányzatával, a város közintézményeivel (oktatási, művelődési és szociális) a kapcsolatait szeretné továbbra is fenntartani.

A csoport tagszervezete a Jászok Egyesületének, testvéri kapcsolatban áll a felvidéki Rákóczi Szövetséggel, a Felvidék.ma szerkesztőségével, a Palóc Társasággal, kikkel az eddigi szoros, gyümölcsöző kapcsolatot szeretnénk továbbfolytatni.

**Programok**

Ferenc pápa a 2016. évet az **Irgalmasság Rendkívüli Szentévének** nyilvánította.

Az idei évet szinte teljesen kitölti az Irgalmasság Rendkívüli Szentévének a lelkülete. A szentév kezdetén megnyitották az irgalmasság kapuját az egri és a sárospataki bazilikában. Ennek megfelelően mindkét helyszínen tartanak egyházmegyei zarándoklatot, hogy mindenki a számára leginkább alkalmas helyszínen és időpontban kapcsolódhasson be egyházmegyénk lelki megújulásába.

Az egri egyházmegyei zarándoklat **2016. május 7-én,** a bazilika felszentelésének 170. évfordulóján lesz.

A sárospataki zarándoklatra pedig **2016. május 16-án,** pünkösdhétfőn kerül sor.

Mindenkit arra buzdítanak, hogy a szentév során lépjen át az irgalmasság kapuján és újítsa meg életét.

**Január 18-án** tisztújító közgyűlés

**Január 20−21-én** ökumenikus kölcsönös imádságos találkozó a Szent István házban, illetve a református imaházban.

**Február 8-án** 18 órakor gróf Apponyi Albert halálának évfordulós miséje a főtemplomban

**Február 15-én találkozás a helyi média képviselőivel. Ezen a napon vendégünk lesz a KÉSZ gyöngyösi csoportja.**

**Február 19-én, pénteken 17.15 kor a** KÉSZ csoport keresztúti ájtatossága

**Március 17−19**. Nagyböjti lelkigyakorlat, Takács Tamás alezredes, tábori lelkész vezetésével

**Március 29-én** vendégeink lesznek a ferences szegénygondozó nővérek Szécsényből.

**Április 25-én** Lányi Béla SVD előadása „Kelet és Nyugat” vagy „Migráció” témában, de lehetséges aCebuban (Fülöp-szigetek) tartott 51. Eucharisztikus Világtalálkozóról szóló beszámoló.

**Május 7-én** egri egyházmegyei zarándoklat lesz, a bazilika felszentelésének 170. évfordulós napján. Dr. Ternyák Csaba egri érsek zarándoklatra hívja a főegyházmegye híveit. Csatlakozunk az egyházközségi hívek csoportjához.

**Május 27-én, pénteken** gróf Apponyi Albert aranydiplomás országgyűlési képviselőnk születésének 170. évfordulója alkalmából szervezünk ünnepséget. Rendezvényünkhöz társult a Jászok Egyesülete, a Jász Múzeum, Jászberény Város Önkormányzata. (szentmise, koszorúzás, tudományos emlékkonferencia) Meghívást kap az éberhardi (malinovoi) önkormányzat is.

**Június 20-án** emlékezés a szerzetesek meghurcolására. A szentmisét Kálmán Peregrin házfőnök mutatja be.

**Július 18**-án szalonnasütés a plébánia kertjében

**Augusztusban 1ÚTON** zarándoklat (Később döntenek időpontról és útvonalról.) Szent Márton év alkalmából, talán a Szent Márton útvonalon lesz. (Kunszentmárton, Jásztelek, Tápiószentmárton, Szentmártonkáta? A szervezés folyamatban van.)

**Szeptember 4-én** Szent Rozália-napon a Szent Rozália-díj átadása

**Szeptember 17−25. ARS SACRA FESZTIVÁL**

**17-én** Nyitott templomok napja, délután a szentkúti templom bemutatása, toronymászás, orgonabemutatás, szentmise. (Besenyi Vendel, kántor és az egyházközség)

**24-én** a szakrális helytörténeti kutatásokkal foglalkozók találkozója, egy konferencia keretében. Ide meghívnánk a határon túli ipolybalogi, rimaszombati és nemesradnóti barátaink kutatóit is: Homoly Erzsébet, Lőrincz Sarolta Aranka, és Z. Urbán Aladár stb. Orgona bemutató a főtemplomban.

**Október 17-én** a jászboldogházi plébánia közösségeit szeretnénk meghívni bemutatkozásra

**November 4-én** nemzeti gyásznap, szentmise a főtemplomban, gyertyagyújtás az emlékműnél

**November 5-én** egyházmegyei szentségimádási nap a főtemplomban 14−15 óra között.

**November 21.** Ferenc József halálának és (boldog) IV. Károly megkoronázásának 100. évfordulója alkalmából Schwarczwölder Ádám történészt hívtuk meg egy előadás megtartására.

**December 12-én** KÉSZ adventi est

KÉSZ csoportunk a KÉSZ könyvek sorozatban megjelentette a főtemplom, a ferences templom történetét, de a szentkúti templom története még hiányzik a sorból. Ezért felkértük Besenyi Vendel helytörténész tagtársunkat, aki már régóta kutatja e templom történeti anyagát, hogy készítse el a kéziratot. Amennyiben ez sikerül, úgy szeretnénk megjelentetni. (Ez lenne a KÉSZ könyvek sorozat 6. kiadványa.) Ennek a bemutatását advent idejére tervezzük.

Lehetőség adódna, a TKM sorozat kiadványainak gyarapítására: a főtemplom, a ferences és a szentkúti templomról. A város turista forgalmára való tekintettel nagy szükség volna ezekre. Ezt 2017-re tervezzük.

**Várható, hogy az *Idők jelei* témában** az év első felében Jászberényben mint az északkelet-magyarországi régió központjában lesz egy konferencia. Szervezés alatt áll.

Gyöngyösön alakult egy KÉSZ csoport, felvették velünk a kapcsolatot, és kölcsönösen meghívtuk egymást.

**Április 9-én,** szombaton tervezünk a felvidéki Jászóra és Kassára egy kirándulást. (A híres jászói premontrei rendház, templom és temető megtekintése. Kassán a ferences rendház és templom, a kassai dóm megtekintése és városnézés keretében ismerkednénk a nevezetességekkel. (Szeretnénk a nemesradnóti barátainkat, Homoly Erzsébetet és Pósa Dénest megnyerni a kalauzolásra.)

**KÉSZ központi rendezvények:**

***Március 19-én,*** *szombaton Egerben lesz imanap a keresztényekért, a keresztény Európáért, melynek mottója: „Mint Dobó a bástyán”. Ezen részt veszünk igény szerinti létszámmal. Színhely: a Fájdalmas anya templom (Szerviták temploma) - szentmise, kegyhely bemutatás, kulturális program, Egri Érseki Palota Látogatóközpont megtekintése és séta a megújult egri várban (várfal-sétány).*

***Április 22−24.*** *Kiskunfélegyházán lesz a tavaszi küldöttgyűlés.*

***Október 8-án, szombaton*** *országos zarándoklat, mely Máriapócson lesz. Igény szerinti létszámmal veszünk részt.*

**November 11-e és 13-a között** az őszi küldöttgyűlés Budapesten lesz, a Belvárosi KÉSZ csoport szervezésében, a Szent Kinga Otthonban. Ez tisztújító küldöttgyűlés.

**A programokhoz külön-külön részletes program, pénzügyi és lebonyolítási terv készül.**

Jászberény, 2016. január 28.

Vargáné Deme Katalin

elnök

Összeállította: Dr. Suba Györgyné titkár

Vezetőség jóváhagyta: 2016. január 28-án.